lv fr lv lv lv lv lv lv lv lv lv lv lv lv lv lv lv sl lv lv lv lv lv de lv lv fi lv lv lv lv lv lv lv lv lv lv lv lv sl lv lv lv lv lv lv lt lv lv lv lv lv lv lv lv lv lv lv lv lv lv sl lv lv lv lv lv lt lv lv lv lv lv lv lv lv lv lv lv lt lt lv lv lv lv lv lv lv lv lv lv lv lv lv lv lv lv lv lv lv lv es it lv lv lv en lv en lv lv lv lv lv lv lv lv lv lv de lv ru lv de lv de lv de lv de lv de lv de lv de lv de lv lv lv lv en lv lv lv lv lv lv fr lv lv lv lv lv lv lv lv lv sl lv lv lv lv lv de lv lv lv lv lv es en lt en
Muiža un māksla. Vecgulbenes muižas saimniecības ēkas – Gulbenes novada vēstures un mākslas muzejs
Druvienas vecā skola – muzejs
Virtuālā izstāde “Gulbene 2028, 2128”
Vecgulbenes muiža agrāk un tagad
Madernieka un Straumes iedvesmota – ekspozīcija “Divi Jūliji”
Ekspozīcija “Novada mākslinieki no 1818….”
Virtuālā izstāde “Gulbene 2028, 2128”
Vecgulbenes muiža agrāk un tagad
Nodarbību cikls – vilna
Sākums » Virtuālās izstādes » Lasāt »
Muiža un māksla. Vecgulbenes muižas saimniecības ēkas
31.03.2021 Muiža un māksla. Vecgulbenes muižas saimniecības ēkas2021-03-29T20:42:15+03:00 Virtuālās izstādes
Mākslas klātbūtne Vecgulbenes muižā bija it visur. Ciļņi, gotiski tornīši, logailas, koka mežģīnes un citi skaisti elementi rotāja daudzas muižas ēkas.
Vistuvāk Baltajai pilij atradās manēža. Muižas īpašnieks otrajā paaudzē Rūdolfs Gotlībs Magnuss fon Volfs (1781-1859) aizrāvās ar ceļošanu un mākslu, zirgi un izjādes bija svarīga viņa dzīves sastāvdaļa. Tāpēc Vecgulbenes muiža var lepoties ar manēžu (tagad viesnīca, restorāns, semināru un pasākumu rīkošanas centrs). Ēka īpatnējas formas, celta divos līmeņos. Centrālā daļa divu stāvu ar ieapaļu zirgu izjādes laukumu manēžu, kuru no abām pusēm iekļāva divas zemākas sānu daļas – zirgu staļļi un saimniecības telpas. Manēžas ārpuse rotāta ar mākslinieciskām detaļām: ieeju greznoja uz kolonnām balstīts lievenītis jeb portiks, virs ieejas otrā stāva līmenī atradās terases, jumta malu izcēla nelieli tornīši ar dekoratīvu koka margu joslu. Logu ailas apdarinātas ar rievotām apmalēm.
Vecgulbenes muižas manēža, 20.gs sākums.
Gulbenes novada muzeja krājums Nr. GVMM 6720
Vecgulbenes muižas manēža. Foto 2019.gads
Aiz manēžas atradās muižas lopu kūtis, sierotava un saimniecības ēka (iespējams bijusi savienota ar kūti). Govju kūts milzīgi garā ēka stiepās paralēli ceļam (tagad Brīvības ielai). Visas lopu kūtis celtas no plēstiem laukakmeņiem ar sarkano ķieģeļu apdari, sienas dekorētas ar taisnstūrveida ciļņiem (skulpturāls veidojums uz ēkas sienas izcelts vai iegremdēts ēkas plaknē) sarkano ķieģeļu ierāmējumā, kuros attēlotas ainas no lauku dzīves.
Vecgulbenes muižas kūts ēka. Foto 2019.gads
Cilnis uz kūts sienas. Foto 2005.gads
Cilnis uz kūts sienas. Foto 2005.gads
Perpendikulāri govju kūtij uz Garā kalna nogāzes izbūvēta aitu kūts ar izvirzītu ieeju ēkā jeb rizalītu, ēkas galā pakāpienveida zelminis (divslīpju jumta noslēdzošā siena) rotāts ar gotiskas formas tornīšiem. Virs ieejas apaļš dekoratīvs cilnis, kurā  redzama sieviete ar jēriņu un labības kūli.
Apaļi ciļņi rotāja arī muižas oranžērijas jeb augu mājas galus (tagad Gulbenes novada vēstures un mākslas muzejs).Vienā no tiem attēlota sieviete ar rožu vainagu un rožu pušķi, otrā redzama dzijas šķeterētāja. Oranžērijas galos un vidū izbūvēti simetriski divstāvu sarkano ķieģeļu torņi ar lieliem ieapaļas formas logiem. Ēka celta uz Garā kalna nogāzes ar augstiem pamatiem un stikla  piebūvēm.
Vecgulbenes muižas oranžērija. Foto K.Truše. Gulbenes novada vēstures un mākslas muzeja krājums Nr. 10035
Vecgulbenes muižas oranžērija. Foto 2019.gads
Cilnis uz oranžērijas sienas. Foto 2007.gads
Cilnis uz oranžērijas sienas. Foto 2007.gads
Iespaidīga celtne bijusi muižas krogs ar viesu māju – “Zum Schwan’’ “Pie gulbja” (kara laikā daļēji sagrauta). Fotogrāfijā saskatāmas sarkano ķieģeļu arkādes (arku rinda) ēkas izvirzījumā, greznas balkonu margas gotiskā stilā un pussapaļas logu pārsedzes.
Muižā bija vairākas īpašas koka ēkas: dārza māja jeb Gētes teātris, veļas māja un mežsarga māja.
Dārza māja atradās blakus oranžērijai (nav saglabājusies, sliktā tehniskā stāvokļa dēļ nojaukta 2004. gada augustā). Arhitekts J. Zilgalvis atzīmē mājas neparasto plānojumu “taisnā leņķī veidota, apjoma stūrī novietots lievenis ar galveno ieeju” (J. Zilgalvis. Vecgulbenes muiža. Rīga 2010). Ēka rotāta ar smalkām, kokā grieztām mežģīnēm jumta galos, lieveņa margās, logu apmalēs.
Gulbenes novada vēstures un mākslas muzeja krājuma foto Nr. 21275
Dārza māja. Foto 2003.gads
Mežsarga māja atradās ārpus muižas centra. Celta no guļbaļķiem ar neparastas konstrukcijas gotiskas formas zvanu torni, kas rotāts ar smalkiem kokgriezumiem.
Trešā ēka izbūvēta Rūdolfa parkā Krustalīces upes ielokā. Veļas jeb vešas māja (saglabājusies) divstāvu ēka, kuras neparastais zvīņveida dēlīšu apšuvums un kokgriezumos veidotais jumta gals, simetriski izvietotie logi, piesaista skatienu.
Vairākas muižas mājas celtas Šveices stilā (arhitektūras stils, kas kļuva populārs 19.gadsimta otrajā pusē un izmantoja Alpu reģionam raksturīgus celtniecības paņēmienus). Saglabājusies ir kalpu māja (saukta arī par zobārsta māju) un senais pasts ar telegrāfu. Ēku būvēs izmantoti atšķirīgi celtniecības materiāli. Pirmā stāva mūra daļu apvienojot ar otrā stāva no guļbaļķiem celto koka daļu. Abām ēkām apkārt vijās vaļēja galerija, rotāta ar kokā grieztām margām uz kuru veda āra kāpnes mājas galā. Otrā stāva logailas bija dekorētas ar kokā grieztām apmalēm.
Gulbenes novada vēstures un mākslas muzeja krājuma foto Nr. GVMM 239
Pasta māja. Foto 2019.gads
Zobārsta māja. Foto 2019.gads
Skaistums, pamatīgums, meistarība, harmonija – īpašības, kas joprojām piesaista un liek apbrīnot Vecgulbenes muižas ēkas.
Gulbenes novada vēstures un mākslas muzeja
Avoti: J. Zilgalvis. Vecgulbenes muiža. Rīga, 2011. D. Bruģis. Historisma pilis Latvijā. Rīga, 1997.
Baltā pils, dārza māja, kalpu māja, Krustalīce, manēža, mežsarga māja, muiža un māksla, oranžērija, Vecgulbenes muiža, veļas māja
Kalnienas muižas kungu nams, ievērojama arhitekta meistardarbs
Darba laiks Līgo svētku nedēļā
Muiža un māksla. Vecgulbenes muižas parki
Šim rakstam komentāri ir liegti.
« Inta Vilka “Caur sirdi plūstošā dzīve”
Priecīgas un gaišas Lieldienas! »
Mākslas zinātnieki pēta Gulbenes novada vēsturisko mantojumu
Gulbenes novada muižu kapi
5. starptautiskais mākslas festivāls “Divi Jūliji. Briedums”, 30. jūlijs
Festivāla “Divi Jūliji” semināri paplašina pieaugušo izglītošanās iespējas
5. starptautiskais mākslas festivāls “Divi Jūliji. Briedums”, 29. jūlijs
Gulbenes muzejā mācās pieaugušo izglītotāji no Igaunijas un Turcijas
“Briedums” Beatrises Kārkliņas porcelāns
Izstāde “Krēsls un priekšauts”
Porcelāna darbu izstāde “Straume un putni”
Ziņu arhīvs Atlasiet mēnesi septembris (2022) augusts (2022) jūnijs (2022) maijs (2022) aprīlis (2022) marts (2022) februāris (2022) janvāris (2022) decembris (2021) novembris (2021) oktobris (2021) septembris (2021) augusts (2021) jūnijs (2021) maijs (2021) aprīlis (2021) marts (2021) februāris (2021) janvāris (2021) decembris (2020) novembris (2020) oktobris (2020) septembris (2020) augusts (2020) jūlijs (2020) jūnijs (2020) maijs (2020) aprīlis (2020) marts (2020) februāris (2020) janvāris (2020) decembris (2019) novembris (2019) oktobris (2019) septembris (2019) augusts (2019) jūlijs (2019) jūnijs (2019) maijs (2019) aprīlis (2019) marts (2019) februāris (2019) janvāris (2019) decembris (2018) novembris (2018) oktobris (2018) septembris (2018) augusts (2018) jūlijs (2018) jūnijs (2018) maijs (2018) aprīlis (2018) marts (2018) februāris (2018) janvāris (2018) novembris (2017) oktobris (2017) augusts (2017) jūlijs (2017) jūnijs (2017) maijs (2017) aprīlis (2017) marts (2017) februāris (2017) janvāris (2017) decembris (2016) novembris (2016) oktobris (2016) septembris (2016) augusts (2016) jūlijs (2016) jūnijs (2016) maijs (2016) aprīlis (2016) marts (2016) februāris (2016) janvāris (2016) oktobris (2015)
Divi Jūliji 2022. BRIEDUMS
Kā ar mums sazināties
Gulbenes novada mākslinieku personības
Vecgulbenes muiža agrāk un tagad
Muzeja krājums un kolekcijas
Gulbenes novada pieminekļu saraksts
Druvienas vecā skola – muzejs
Meklējam rakstus pēc . . .
afiša amatnieki Amors apsveikums barikādes darba laiks Divi Jūliji dāvinājums ekspozīcija Festivāls foto gleznas Gulbene Gulbene 2028 Gulbenes muzejs izstāde izstādes atklāšana jaunieguvums jūlijs madernieks klēts krājums Leo Svemps lietišķā māksla madernieks mansards meistarklase Muzejs muzeju nakts māksla mākslas skola nodarbības oranžērija pasākums porcelāns Pēteris Postažs Rozēm kaisu istabiņu sarkanā pils skolēnu brīvlaiks straume Stāmerienas pils Valsts Kultūrkapitāla fonds Vecgulbenes muiža Vidzemes kultūras programma 2020 vilna virtuālā izstāde
Visas tiesības aizsargātas ©2022. Gulbenes novada vēstures un mākslas muzejs